Brokey - Wikipedia, frjálsa alfræðiritið

# Brokey

### Úr Wikipediu, frjálsa alfræðiritinu

  Siglingafélag Reykjavíkur kennir sig líka við Brokey.
  Húsið í Brokey á Breiðafirði

Brokey er stærsta eyjan í Breiðafirði og er í mynni Hvammsfjarðar; hún er sunnan Öxneyjar og norðan Ólafseyjar. Stærð hennar er 3,7 km² og hæsti punktur 34 m yfir sjávarmáli. Brokey er um 1 km á breidd og 3,5 - 4,0 km á lengd. Eyjan minnir frekar á fast land, sökum nálægðar við aðrar eyjar. Í Brokey og eyjunum í kring er mikill munur á flóði og fjöru, og getur t.d. verið ófært á bát milli eyjanna vegna þessa. Brokey tengist 5-6 öðrum eyjum á háfjöru þ.á m. Öxney. Stór mýrarflói er á eyjunni og þar er mikið fuglalíf.

Í Brokey hefur lengi verið byggð. Meðal frægra íbúa mætti nefna Jón Pétursson fálkafangara (1584- 1667), en hann hóf að nýta og hreinsa æðardún og var frumkvöðull á því sviði. Nýungar hans fólust í því sem nefnt hefur verið bökun dúns og hrælun á dúngrindum. Í Brokey var allmerkileg sjávarfallamylla sem Vigfús Hjaltalín reisti. Myllan var staðsett við brú sem tengir Brokey við Norðurey, en núna stendur þó aðeins hús myllunar eftir. Búið var í eyjunni til 1980 en þá lagðist heilsársbúskapur af. Núna býr enginn á Brokey, en þar er gengið til dún- og eggjatöku (Svartbaksegg) og þar er fé haft til beitar á sumrum.

Þessi grein sem tengist landafræði Íslands er stubbur. Þú getur hjálpað til með því að bæta við hana.
Af „http://is.wikipedia.org../../../b/r/o/Brokey.html“

Flokkar: Íslenskir landafræðistubbar | Breiðafjörður

##### Views

- Grein
- Spjall
- Núverandi útgáfa

##### Leit